Pracovný dokument Komisie - Príspevok k medziinštitucionálnym rokovaniam k návrhu na obnovenie medzinštitucionálnej dohody o rozpočtovej disciplíne a zlepšení rozpočtového postupu /* KOM/2006/0075 v konečnom znení */





[pic] | KOMISIA EURÓPSKYCH SPOLOČENSTIEV | Brusel 15.2.2006 KOM(2006) 75 konečné znenie PRACOVNÝ DOKUMENT KOMISIE Príspevok k medziinštitucionálnym rokovaniam k návrhu na obnovenie MEDZINŠTITUCIONÁLNEJ DOHODY o rozpočtovej disciplíne a zlepšení rozpočtového postupu DÔVODOVÁ SPRÁVA Decembrové zasadnutie Európskej rady vo svojom závere „ vyzvalo Radu, aby na základe spoločného stanoviska a dosiahnuteľných prijateľných podmienok dospela k dohode s Európskym parlamentom a Komisiou vo veci novej IIA, ktorá by odrážala výsledok tohto záveru “. Európsky parlament sa vo svojom uznesení zo 18. januára 2006 zaviazal „ začať konštruktívne rokovania s Radou na základe príslušných stanovísk za predpokladu, že rakúske predsedníctvo [bude] poverené reálnym rokovacím mandátom “. Európsky parlament, Rada a Komisia sa dohodli na sérii stretnutí (trilógu), aby vytvorili štruktúrovaný rámec týchto rokovaní. Komisia 1. februára 2006 schválila pracovný dokument o návrhu upravenej medziinštitucionálnej dohody (IIA). K tomuto návrhu bol priložený list prezidenta Barrosa, ktorý pripomína najmä „ niektoré otázky, ktoré neboli zahrnuté v návrhu IIA, no majú význam pre nadchádzajúce rokovania “. Cieľom tohto pracovného dokumentu Komisie je formálnejšie pretlmočiť niektoré z otázok, ktoré nastolil list prezidenta Barrosa, a predložiť ich ako konkrétne body rokovania do trilógu 21. februára. Okrem týchto špecifických bodov sa už niektoré iné otázky identifikované počas medziinštitucionálnych rokovaní formálne vyriešili v návrhu medziinštitucionálnej dohody, ktorý Komisia predložila 1. februára. Zahŕňajú najmä flexibilitu, v ktorej prípade Komisia navrhla rôzne nástroje na zvýšenie jej miery a rozsahu, s cieľom riadne reagovať na meniace sa potreby a problémy. Tak ako v prípade aktuálnych finančných výhľadov, navrhovaná IIA tiež zahŕňa osobitnú položku pre administratívne výdavky všetkých inštitúcií. Pokiaľ ide o rozpočtovú disciplínu, Komisia v návrhu z 1. februára zachovala všetky existujúce ustanovenia, vrátane tých k SZBP. Komisia navrhla predložiť k doložke o preskúmaní vyčerpávajúcu bielu knihu so všetkými aspektmi finančného rámca, príjmami a výdavkami. To si vyžiada, aby sa v nasledujúcich návrhoch možných úprav rôznych aspektov rozpočtu odzrkadlili aj rozsiahle konzultácie. Jednou z otázok, ktoré sa musia riešiť v tomto kontexte, bude potreba zabezpečiť transparentnejšie a nezávislejšie vlastné zdroje Európskej únie, ktoré by nahradili terajší systém. V tejto súvislosti Komisia berie na vedomie zámer Európskeho parlamentu zorganizovať konferenciu, na ktorej by sa zúčastnili aj národné parlamenty. Nové finančné nástroje V BUDÚCOM OBDOBÍ FINANčNÉHO RÁMCA CHCE KOMISIA ZVÝšIť VPLYV FONDOV EÚ TÝM, žE SA ZLEPšÍ SYNERGIA MEDZI ROZPOčTOM EÚ A čINNOSťAMI EURÓPSKEJ INVESTIčNEJ BANKY (EIB). KOMISIA Už NAVRHLA ZAVEDENIE FINANčNEJ FACILITY NA ROZLOžENIE RIZÍK S CIEľOM PODPORIť FINANCOVANIE VÝSKUMU A PRACUJE NA OSOBITNOM NÁSTROJI NA ZÍSKANIE ZDROJOV NA REALIZÁCIU DOPRAVNÝCH PROJEKTOV TEN. V ÚZKEJ SPOLUPRÁCI S EIB A EIF PRIPRAVUJE TIEž OSOBITNÉ KROKY V PROSPECH MSP, NAPRÍKLAD NA PODPORU RIZIKOVÉHO KAPITÁLU PRE SPOLOčNOSTI S VYSOKORASTOVÝMI TECHNOLÓGIAMI. Navrhované znenie nových finančných nástrojov Európsky parlament, Rada a Komisia súhlasia, že zavedenie nástroja spolufinancovania je nevyhnutné na posilnenie pákového efektu rozpočtu EÚ prostredníctvom zvýšenia stimulov financovania. Zhodli sa na podpore všetkých druhov finančných nástrojov, ktoré pôsobia ako podnet pre verejných a súkromných investorov. Cieľom je navýšiť rizikový kapitál EIB určený na výskum a vývoj na hodnotu 10 miliárd EUR počas rokov 2007 – 2013. Okrem toho sa majú posilniť nástroje pre transeurópske siete a malé a stredné podniky. Aby sa podporili investície vo všetkých týchto oblastiach, Komisia predloží príslušné návrhy a podá rozpočtovému orgánu správu o činnostiach financovaných EIB, EIF a EBOR (v prípade nových členských štátov). Finančné nariadenie KOMISIA UZNÁVA POTREBU LEPšIE REALIZOVAť ROZPOčET BEZ TOHO, ABY SA SPOCHYBňOVAL POKROK DOSIAHNUTÝ V POSLEDNOM PREPRACOVANÍ V ROKU 2002 [1]. V tejto súvislosti Komisia už navrhla výrazné preskúmanie finančného nariadenia a jeho platných vykonávacích predpisov. Komisia sa domnieva, že preskúmanie finančného nariadenia musí na základe spoločného vyhlásenia z roku 1975[2] vychádzať zo skutočného zmierovacieho procesu. Navrhované znenie finančného nariadenia Inštitúcie sú spoločne zodpovedné za preskúmanie finančného nariadenia s cieľom zlepšiť realizáciu rozpočtu a zvýšiť viditeľnosť a prínos financovania EÚ v prospech občanov bez toho, aby sa spochybňoval pokrok dosiahnutý prepracovaním z roku 2002. Rovnako ako v roku 2002 sa Európsky parlament, Rada a Komisia dohodli, že preskúmanie finančného nariadenia sa úspešne ukončí formou skutočného zmierovacieho procesu, na základe jeho upraveného návrhu, ktorý podporí účinnú dohodu medzi Európskym parlamentom a Radou. Taktiež požadujú úzku a konštruktívnu medziinštitucionálnu spoluprácu na rýchle uzavretie vykonávacích predpisov, čím by sa zjednodušili postupy financovania a zaistil sa vysoký stupeň ochrany finančných záujmov Únie. Európsky parlament a Rada pevne veria, že rokovania o finančnom nariadení ukončia včas, aby toto nariadenie mohlo nadobudnúť účinnosť 1. januára 2007. Potvrdenie členskými štátmi KOMISIA USKUTOčNILA VEľMI DÔLEžITÉ REFORMY NA SKVALITNENIE ROZPOčTOVÉHO RIADENIA VšETKÝCH ROZPOčTOVÝCH OBLASTÍ. VO SVOJOM OZNÁMENÍ KOM(2005) 9 ZO 17. JANUÁRA 2006 KOMISIA DEFINOVALA AKčNÝ PLÁN PRE RÁMEC INTEGROVANEJ KONTROLY V SÚLADE S NÁZOROM DVORA AUDÍTOROV A EURÓPSKEHO PARLAMENTU. K TOMUTO AKčNÉMU PLÁNU TREBA ZAISTIť VHODNÉ NÁSLEDNÉ KROKY, PREDOVšETKÝM V OBLASTI NÁRODNÝCH VYHLÁSENÍ A DEFINOVANIA TOLEROVANEJ ÚROVNE RIZIKA. Navrhované znenie zaistenia účinnej a jednotnej vnútornej kontroly finančných prostriedkov Spoločenstva Európsky parlament, Rada a Komisia sa zhodujú na potrebe posilniť vnútornú kontrolu bez toho, aby sa zväčšilo administratívne zaťaženie, na čo je nevyhnutné zjednodušiť základný právny rámec. V tejto súvislosti bude prioritnou zodpovednosť za riadenie v rámci spoločného riadenia, a to vo forme národných vyhlásení. Členské štáty do septembra 2006 určia orgány, ktoré budú zodpovedné za tieto vyhlásenia. Demokratická kontrola a súdržnosť vonkajších krokov KOMISIA SA ROZHODLA PODPORIť POLITICKÚ SÚDRžNOSť VONKAJšÍCH KROKOV EURÓPSKEJ ÚNIE A PREDCHÁDZAť TAK ZBYTOčNÉMU OPAKOVANIU A NEPRUžNOSTI NÁSTROJOV VONKAJšÍCH KROKOV. KOMISIA SÚHLASÍ S TÝM, žE NAVRHOVANÁ RACIONALIZÁCIA NÁSTROJOV BY NEMALA OBMEDZIť PRÁVOMOCI LEGISLATÍVNEHO ANI ROZPOčTOVÉHO ORGÁNU. KOMISIA JE PRIPRAVENÁ ZAčAť KONšTRUKTÍVNE PRACOVAť NA ZNENÍ NAVRHOVANÝCH VONKAJšÍCH NARIADENÍ. Navrhované znenie demokratickej kontroly a súdržnosti vonkajších krokov Európsky parlament, Rada a Komisia uznávajú potrebu racionalizovať rôzne nástroje pre vonkajšie kroky. Zhodujú sa, že takáto racionalizácia nástrojov by pri zlepšení súdržnosti činnosti EÚ nemala obmedziť právomoci legislatívneho ani rozpočtového orgánu. Znenie príslušných nariadení by malo tieto princípy odzrkadľovať a zahŕňať viacročný indikatívny rámec. Agentúry RASTÚCI POčET AGENTÚR SO SEBOU PRINÁšA OBAVY, AKO AJ POTREBU ZAISTIť, žE TENTO JAV NEPOVEDIE K PRESUNU PRÁVOMOCÍ SPOLOčENSTVA NA MEDZIVLÁDNE šTRUKTÚRY. KOMISIA SI TIEž UVEDOMUJE, žE ZAKLADANIE NOVÝCH AGENTÚR MÔžE SPÔSOBIť PROBLÉMY POčAS FINANčNÉHO RÁMCA ROKOV 2007 – 2013, NAJMÄ AK ICH BUDE TREBA FINANCOVAť Už AJ TAK Z NAPÄTÉHO ROZPOčTU. ABY SA ODSTRÁNILI TIETO OBAVY, KOMISIA NAVRHUJE, žE VžDY, KEď SA BUDE OčAKÁVAť VZNIK NOVEJ AGENTÚRY, JEJ FINANčNÝ VPLYV SA NA ZÁKLADE ANALÝZY KOMISIE PREDISKUTUJE S ROZPOčTOVÝM ORGÁNOM V RÁMCI TRILÓGU. Navrhované znenie agentúr Pred tým, ako sa prijme rozhodnutie o vzniku novej agentúry, Komisia zhodnotí vplyv na príslušnú nákladovú položku rozpočtu. Na základe tejto informácie sa oba rozpočtové orgány zaviažu v rámci rozpočtovej spolupráce dosiahnuť dohodu o financovaní danej agentúry skôr, ako nadobudne účinnosť príslušný právny základ. Vlastné zdroje NÁVRH INšTITUCIONÁLNEJ DOHODY PREDLOžENÝ 1. FEBRUÁRA KOMISIOU Už ZAHŕňA DOLOžKU O PRESKÚMANÍ. NA ZÁKLADE TOHTO USTANOVENIA KOMISIA PREDLOžÍ VYčERPÁVAJÚCU BIELU KNIHU SO VšETKÝMI ASPEKTMI ROZPOčTU EÚ, JEHO PRÍJMAMI A VÝDAVKAMI. TENTO DOKUMENT, VYDANÝ PO TOM, AKO INšTITÚCIE DOSPEJÚ KU KONEčNEJ DOHODE OHľADNE VšETKÝCH ZLOžIEK ďALšÍCH FINANčNÝCH VÝHľADOV, BUDE VÝSLEDKOM PODROBNÝCH PRÍPRAV A ROZSIAHLYCH KONZULTÁCIÍ. EURÓPSKY PARLAMENT BY V SÚVISLOSTI S PRESKÚMANÍM SYSTÉMU VLASTNÝCH ZDROJOV A S CIEľOM POMÔCť ZORIENTOVAť SA V NÁVRHOCH KOMISIE CHCEL INICIOVAť KONFERENCIU, NA KTOREJ BY SA ZÚčASTNIL SPOLU S NÁRODNÝMI PARLAMENTMI. Navrhované znenie vlastných zdrojov V kontexte budúceho preskúmania systému vlastných zdrojov inštitúcie berú na vedomie zámer Európskeho parlamentu zorganizovať konferenciu zástupcov Európskeho parlamentu a národných parlamentov. Finančné plánovanie FINANčNÉ PLÁNOVANIE ZOHRÁVA V KAžDOROčNOM ROZPOčTOVOM POSTUPE KľÚčOVÚ ÚLOHU. KOMISIA CHCE DODRžAť SVOJ ZÁVÄZOK, KTORÝ V MINULOSTI PRIJALA V SÚVISLOSTI S INFORMÁCIAMI OBOCH ROZPOčTOVÝCH ORGÁNOV O FINANčNOM PLÁNOVANÍ. Navrhované znenie finančného plánovania Európsky parlament, Rada a Komisia uznávajú dôležitosť rozpočtového plánovania a chcú dodržať dohodu, ku ktorej v tejto veci dospeli počas zmierovacieho stretnutia 16. júla 2004. Komisia musí dvakrát ročne aktualizovať najmä finančné plánovanie a v prípade potreby ho musí prerokovať na každom trilógu ustanovenom v medziinštitucionálnej dohode z ... [1] Nariadenie Rady (ES, Euratom) č. 1605/2002 z 25. júna 2002. [2] Spoločné vyhlásenie Európskeho parlamentu, Rady a Komisie o inštitúte zmierovacieho konania medzi Európskym parlamentom a Radou, 4.3.1975, Ú. v. ES C 89 z 22.4.1975, s. 1.